钦定古今图书集成/理学汇编/学行典/第175卷 > 李尚华
## 钦定古今图书集成/理学汇编/学行典/第175卷 > 李尚华

按《仪真县志》：“李尚华，字实夫，年二十学举业不成，去
学贾。三十尚居市肆贸易无异常人。性诚默，寡言笑，
有过人之度。忽一日为王心斋先生主南向祀之，冠
履衣服皆务与心斋先生之制合。遍取古人书肆为
观览，则先披读《孟子》，读不竟，不治他事不熟，向心斋
先生主跪之，或自批其颊，竟日不起。其治《孟子》，流览”
讽咏，一日中即辨数千言，又或穷数日之力，治一二
句。至“浩然塞天地”曰：“乐哉！日月之经于天，江河之行
于地，有如是气矣。”自是经籍百家，无不洞达，一篇之
中，虽理学名家，率多所逊谢。为访道，游于四方，同学
深企慕之。尝言：“赤子大人，一而已矣。至诚之道，聚则
为物，散则为虚。聚处是形气，故形于”物；散处是义理，
故归于虚。学者服其精旨。其静，深沉默坐，终日无一
语一与人言，机颖百倍。人见其三十始读书，忽通晓
性命，多异之，比之老泉。或疑即东海后身也。有以应
制科劝之者，微哂而已。徐曰：“恐不如斯道之乐也。”作
《精一篇》诫其子。生平诚实端默，专向于内，故得所学
之异。仲子士恭成进士。